
Programul Dezvoltare Durabilă și Tranziție Justă 2021–2027,
[bookmark: _Hlk243383604]Acțiunea „Energie verde accesibilă și mobilitate nepoluantă”,
Componenta „Dezvoltarea surselor de energie regenerabilă pentru comunități de energie”

ANEXA 1 La P.H.C.L Giurgița  Nr. 42/10.11.2026

UAT........................................................
[bookmark: _Hlk242953358]
Procedură locală (metodologie), transparentă și deschisă pentru
identificarea, evaluarea și selecția gospodăriilor 

1. Prezentare sintetică a programului de finanțare
Acest document stabilește o metodologie locală pentru identificarea, evaluarea și selecția gospodăriilor beneficiare ale investițiilor în energie regenerabilă, în cadrul Programului Dezvoltare Durabilă și Tranziție Justă 2021–2027, Acțiunea „Energie verde accesibilă și mobilitate nepoluantă”,Componenta „Dezvoltarea surselor de energie regenerabilă pentru comunități de energie”. Scopul procedurii este prioritizarea transparentă a gospodăriilor vulnerabile și afectate de tranziția economică, în vederea reducerii sărăciei energetice și participării la comunități de energie. 
Metodologia corelează cadrul legislativ și cerințele finanțării cu responsabilitățile autorităților locale, etapele administrative și documentele justificative necesare. Evaluarea utilizează o grilă de maximum 100 de puncte, repartizate între afectarea de tranziție și situația ocupațională, vulnerabilitatea economică, sărăcia energetică și situația socială. Ponderea principală revine sărăciei energetice, cu maximum 55 de puncte. Gospodării care nu se încadrează în domeniile A–D , vor  fi plasate în categoria E și vor primi 5 puncte. 
	Domeniu
	Punctaj

	A. Afectarea de tranziție și situația ocupațională
	20

	B. Vulnerabilitatea economică
	10

	C. Sărăcia energetică
	55

	D. Situația socială
	15

	E. Gospodării care nu se încadrează în domeniile A–D și care nu se cumulează la totalul A+B+C+D
	5



Selecția se realizează în ordinea descrescătoare a punctajelor, în limita numărului de beneficiari și a resurselor aprobate pentru cofinanțare. Procedura include înscrierea și procesarea digitalizată a documentelor, comunicarea rezultatelor, soluționarea contestațiilor, protecția datelor și aprobarea metodologiei prin hotărâre a Consiliului Local.
Procedura este destinată UAT și comunității de energie regenerabile care va fi ulterior creată, până la finalul perioadei de implementare, dar nu mai târziu de finalul perioadei de durabiliate, în conformitate cu prevederile Ghidului solicitantului aferent apelului de finanțare.

Se recomandă ca prezenta procedură să fie analizată de structurile de specialitate din cadrul UAT, dezbătută  în cadrul Consiliului Local și aprobată prin hotărăre a Consiliului Local. UAT va aduce la cunoștința publicului, prin mijloacele de publicitate prevăzute de lege, prevederile HCL privind procedura de identificare, selecție și evaluare a gospodăriilor, perioadele de înscriere a aplicanților/ beneficiarilor, de evaluare a acestora conform grilei pentru stabilirea vulnerabilității socioeconomice și a sărăciei energetice, respectiv de întocmire a listei beneficiarilor. 

Lista beneficiarilor (persoanele/ gospodăriilor aplicante) va fi întocmită pe baza ierarhiei (ordonării) rezultate din aplicarea grilei, a înscrisurilor depuse și a punctajelor rezultate din procesarea digitalizată a acestora. Se recomandă ca lista beneficiarilor să fie aprobată prin hotărârea Consiliului Local (HCL), în limita fondurilor disponibile ale UAT pentru cofinanțare (2% din valoarea totală a proiectului). 

Grupul țintă, conform Ghidului solicitantului
Grupul țintă este reprezentat de întreaga populație a zonelor vizate de apelurile de proiecte în conformitate cu prezentul ghid, iar în ceea ce privește gospodăriile individuale,  în special persoanele direct afectate de procesul de tranziție prin pierderea locului de muncă sau cele indirect afectate de tranziție din cauza competențelor neadecvate sau insuficient adecvate cererii, inclusiv cele care au ocupat un loc de muncă cu un nivel de pregătire de bază sau mediu, tinerii cu vârsta de până la 29 ani, persoanele cu vârsta de peste 55 de ani, femeile, membrii familiei monoparentale, membrii minorităților etnice și persoanele care se încadrează în categoria lucrătorilor defavorizați, a celor extrem de defavorizați și a lucrătorilor cu handicap.

Abrevieri: UAT – unitate administrativ-teritorială; AM – Autoritate de Management; OI – organism intermediar; SPAS – serviciu public de asistență socială; ETF – evaluare tehnică și financiară; POD – identificatorul locului de consum; ATR – aviz tehnic de racordare; SEN – Sistemul Energetic Național; CF – carte funciară; VMI – venit minim de incluziune; SE – sărăcie energetică.	




2. Baza legală și prevederile Ghidului solicitantului
Legislația europeană aplicabilă proiectului
Actele se aplică în forma în vigoare și cu respectarea dispozițiilor tranzitorii. Regulamentele, normele naționale de punere în aplicare și condițiile apelului se citesc împreună. Directivelor li se dă efect prin cadrul național aplicabil; ele nu instituie, singure, grila locală de 100 de puncte.
	Act și referință
	Aplicarea în metodologie

	Regulamentul (UE) 2021/1060
art. 9, 65, 73 și 82
	Principii orizontale; durabilitatea investiției; selecție transparentă și nediscriminatorie; disponibilitatea documentelor. Art. 73 privește selecția operațiunilor și fundamentează cadrul programului.

	Regulamentul (UE) 2021/1056
art. 2 și 8
	Obiectivul FTJ și domeniile de sprijin, inclusiv energia regenerabilă, eficiența energetică și reducerea sărăciei energetice.

	Directiva (UE) 2018/2001
art. 2 pct. 16 și art. 22
	Comunități de energie din surse regenerabile; participare deschisă și voluntară; autonomie și beneficii comunitare.

	Directiva (UE) 2023/1791
art. 2 pct. 52, art. 3 și 24
	Sărăcie energetică; eficiența energetică înainte de toate; protecția clienților vulnerabili și a gospodăriilor cu venituri mici, în limitele cadrului de aplicare.

	Regulamentul (UE) 2020/852
art. 9 și 17; actele delegate aplicabile
	Obiectivele de mediu și principiul DNSH. Analiza tehnică și măsurile de prevenire a prejudiciilor fac parte din documentația proiectului.

	Regulamentul (UE) 2016/679
art. 5, 6, 9, 13, 14 și 32
	Temei legal, informare, minimizarea datelor, regim distinct pentru sănătate/dizabilitate și securitatea prelucrărilor.

	Carta drepturilor fundamentale a UE
art. 20, 21, 23 și 26
	Egalitate în fața legii, nediscriminare, egalitate între femei și bărbați și integrarea persoanelor cu dizabilități.

	Regulamentul (UE, Euratom) 2024/2509; Regulamentul (CE, Euratom) 2988/95
	Protecția intereselor financiare ale Uniunii, integritatea utilizării fondurilor și prevenirea neregulilor.

	Comunicarea 2021/C 373/01; Convenția ONU privind drepturile persoanelor cu dizabilități
	Orientări pentru imunizarea climatică; accesibilitate și participare efectivă. Convenția este ratificată prin Legea nr. 221/2010.



Regulamentul (UE) 651/2014, art. 2 pct. 4 și 99, este relevant pentru noțiunile de lucrător defavorizat și extrem de defavorizat preluate în Ghid. Utilizarea acestor definiții nu transformă apelul într-o schemă de ajutor de stat. Grila locală de la secțiunea 5 folosește situații de fapt explicit definite.
Referințe oficiale: EUR-Lex [S2–S5]; pentru cadrul programului, Ghid, secțiunea 2.3, pp. 11–13.







Legislația națională aplicabilă proiectului
	Act
	Domeniu de aplicare

	OUG nr. 163/2022, aprobată prin Legea nr. 110/2026; Legea nr. 123/2012
	Comunitățile de energie din surse regenerabile, drepturile membrilor, producția și utilizarea energiei; racordare și operare potrivit reglementărilor ANRE.

	Ordinul ANRE nr. 50/25.06.2026 și procedura anexă
	Registrul național al comunităților de energie; documentele de înregistrare și criteriile de funcționare. O comunitate de energie are minimum 5 membri; pentru un proiect  este nevoie de minimum 10 gospodării/locuri de consum în proiect, care ulterior pot forma comunitatea de energie.

	Legea nr. 226/2021
art. 3, 4 și 25; HG nr. 1073/2021
	Consumator vulnerabil, sărăcie energetică și nevoi minimale; ajutor pentru încălzire și supliment pentru energie; documentarea drepturilor.

	OUG nr. 18/2009
art. 14 alin. (8) și (8¹)
	Categoriile sociale invocate expres de Ghid și aplicarea corespunzătoare în programele cu fonduri europene, în condițiile documentelor lor procedurale.

	Legea nr. 292/2011; Legea nr. 196/2016 și HG nr. 1154/2022
	Evaluarea socială, rolul serviciului public de asistență socială și venitul minim de incluziune. Pentru fiecare ajutor se verifică actul special și regulile sale.

	OUG nr. 35/2025, cu modificările ulterioare
	Mecanismul de sprijin pentru consumatorii casnici de electricitate aflați în sărăcie energetică; se verifică perioada și valabilitatea dreptului invocat.

	Legea nr. 76/2002; Legea nr. 448/2006
	Situația de ocupare și evidența AJOFM; protecția persoanelor cu dizabilități și documentele necesare constatării situației.

	OUG nr. 57/2019; Legea nr. 273/2006
	Competențele autorităților locale, actele administrative, bugetul local și asumarea contribuției și cheltuielilor proiectului.

	OUG nr. 133/2021 și HG nr. 829/2022; OUG nr. 23/2023; HG nr. 873/2022
	Gestionarea fondurilor europene, simplificare și digitalizare, eligibilitatea cheltuielilor. OUG nr. 66/2011 reglementează prevenirea și constatarea neregulilor.

	Legea nr. 169/2026; Legea nr. 10/1995; Legea nr. 372/2005; HG nr. 907/2016
	Autorizare, siguranță și performanță energetică; documentații tehnico-economice. Specialistul verifică forma aplicabilă și eventualele norme tranzitorii/succesoare la data lucrărilor.

	Legea nr. 196/2018; OG nr. 26/2000; Legea nr. 287/2009
	Asociații de proprietari și condominii; forme asociative, după caz; drepturi reale, reprezentare, acorduri și contracte.

	OG nr. 137/2000; Legea nr. 202/2002; Legea nr. 190/2018
	Nediscriminare, egalitate de șanse și protecția datelor. Legea nr. 52/2003 și Legea nr. 554/2004 se aplică potrivit naturii actului local și căii de contestare.



Se aplică și normele ANRE pentru racordare și măsurare, legislația de mediu și achiziții corespunzătoare solicitantului. Registrul actelor din Anexa 1 se actualizează înaintea lansării și a depunerii proiectului. Trimiterile de mai sus nu extind activitățile finanțabile din Ghid.
Încadrarea socială și regulile Ghidului solicitantului
Categoriile din OUG nr. 18 din 2009
Art. 14 alin. (8) din OUG nr. 18 din 2009 identifică alternative de încadrare socială, nu condiții care trebuie îndeplinite cumulativ. Verificarea acestora se consemnează separat de punctaj și de sărăcia energetică.
	Referință
	Categorie/ încadrare socială

	lit. a)
	Persoană cu dizabilitate sau familie cu o persoană cu dizabilitate în întreținere; document valabil și, după caz, dovada întreținerii.

	lit. b)
	Persoană singură/familie cu venituri medii nete lunare pe persoană, sub câștigul salarial mediu net pe economie.

	lit. c)
	Pensionar, indiferent de statut, cu venit mediu net lunar pe persoană sub câștigul salarial mediu net pe economie. 

	lit. d)
	Persoană aflată în sărăcie energetică, inclusiv consumator vulnerabil de energie, potrivit Legii nr. 226/2021 și documentelor aplicabile.



„Sub” înseamnă strict mai mic. Încadrarea într-o categorie nu conferă automat eligibilitate integrală și nu echivalează automat cu sărăcia energetică pentru criteriul evaluării tehnico-financiare. [OUG nr. 18/2009, art. 14; S7.]
Cerințe ale Ghidului care se aplică direct în elaborarea proiectului
	Referință în Ghid
	Descrierea referinței

	3.5–3.7, pp. 15–19
	Teritoriu eligibil, priorități sociale și grup țintă larg. Acces deschis populației din zona apelului.

	3.13, pp. 22–23; 5.2.2, pp. 38–40
	Autoconsum, activități economice, minimum 10 gospodării, producție/stocare, racordare și interdicția segregării.

	5.1.1, pp. 30–33; 7.4 pct. 22, p. 55
	Procedură transparentă, contracte, domiciliu, drept real, CF, acorduri și durabilitate.

	5.2.1, pp. 35–37
	Evitarea dublei finanțări și verificarea clădirilor, inclusiv siguranța seismică în situațiile prevăzute.

	7.4 pct. 15, 18–20, pp. 53–54
	Lista socială aprobată, lista de angajament, analiza energetică și ATR.



Metodologia locală stabilește punctajele, dovezile suplimentare proporționale și calendarul propriu. Ea nu introduce noi condiții de finanțare, nu elimină obligații din Ghid și nu înlocuiește anexele oficiale. Versiunea Ghidului, ordinul de aprobare și modificările sale se înscriu în Anexa 1.
3. Principii aplicabile programului, respectiv proiectului depus de UAT
Acces deschis și transparență
UAT-ul/ solicitantul publică integral metodologia, grila, calendarul, numărul planificat de locuri, documentele necesare pentru înscriere. Registratura păstrează dovada depunerii, iar solicitantul păstrează dovezile publicității. 
Prioritate socială 
Gospodăriile suntevaluate și comparate după aceleași criterii și perioade de referință. Nevoia energetică și afectarea de tranziție fundamentează prioritatea. Nu se impune un plafon general de venit, un punctaj minim individual sau apartenența obligatorie la o singură categorie socială. 
Transparență și tratament egal
Informarea viează toate categoriile de persoane considerate vulberabile potrivit legislației în vigoare aplicabile acestui apel, inclusiv persoane de peste 55 de ani, femei, familii monoparentale, minorități și persoane cu dizabilități. Solicitanții/ persoanele/ gospodăriile vor beneficia de depunere asistată de o platformă digitală special creată în acest scop. Platforma digitală nu va colecta date sensibile fără necesitate și temei legal.
Prevenirea segregării
Se verifică situația clădirilor și efectul investiției asupra accesului la servicii și asupra izolării. Se exclud clădirile și investițiile interzise de Ghid. Nu se deduce segregarea doar din numărul persoanelor vulnerabile și nu se introduc cote obligatorii pentru gospodării nevulnerabile ori plafoane pe stradă/sat. Constatarea se motivează social și tehnic.
Participare voluntară și beneficii comunitare
Gospodăria primește explicații despre perspectivele înființării comunității de energie regenerabilă, utilizarea energiei, mentenanță și obligațiile asumate. Participarea la comunitatea de energie regenerabilă este voluntară. Membrii își păstrează drepturile de clienți finali; utilizarea investiției respectă restricțiile apelului privind autoconsumul și veniturile reziduale.
Confidențialitate și durabilitate
Listele publice cor conține codurile dosarelor persoanelor/ gospodăriei în ordinea încrierii, punctajele totale și rezultatele evaluării. Se limitează accesul la date sociale și medicale. [Ghid, secțiunile 3.16–3.19, 5.1.1, 9–10; RGPD.]
4. Metodologia de identificare, evaluare și selecție a gospodăriilor eligibile
Solicitantul constituie prin act competent o comisie de evaluare și selecție de minimum 3 membri și o comisie de contestații distinctă. Aceste dimensiuni sunt reguli locale. La comunitățile de energie, aprobările revin organului statutar competent; constatarea socială se obține de la SPAS/UAT competent ori din acte emise de autoritățile abilitate. Tabelul de mai jos sintetizează esponsabili și atribuțiile acestora în procesul de identificare, evaluare și selecție.
	Responsabil
	Atribuții

	Consiliul local/ organul statutar
	Aprobă metodologia, parametrii, proiectul și listele/documentele necesare; asigură resursele și cofinanțarea.

	Primar / reprezentant legal
	Organizează aplicarea HCL-urilor, desemnează comisia de evaluare prin actul corespunzător și semnează comunicările și contractele cu persoanele/ gospodăriilor care vor face parte din lista aprobată.

	Coordonatorul/ responsabilul procedurii desemnat de primar
	Colectează documentele necesare înscrierii persoanelor/ gospodăriilor, asistat de consultant, prin intermediul unei platforme/ aplicații digitale puse la dispoziție de consulant (firma contractată de UAT). 

	Comisia de selecție
	Validează eligibilitatea, punctajele și încadrarea socială, ordonează dosarele, motivează selecția și propune lista principală și rezerva.

	Comisia de contestații
	În cazul formulării unor contestații, prin dispoziție de primar se organizează o comisie care reanalizează dosarul, prin membri care nu au participat la evaluarea contestată, și care emite o soluție motivată.

	Gospodăriile/  reprezentanții acestora
	Depun informații corecte, furnizează completări, permite verificările necesare și semnează acordurile. Consultantul poate asista, fără a substitui autoritățile sau experții.



Comisia hotărăște cu participarea membrilor fără conflict de interese, potrivit actului de constituire. Se consemnează voturile și opiniile separate. Autorul evaluării inițiale nu poate soluționa contestația aceluiași dosar.
Etapele procesului de evaluare și calendarul local
Termenele de mai jos sunt reguli locale propuse, aplicabile după aprobare. Ele se planifică astfel încât să permită respectarea termenelor Ghidului pentru depunere și contractare. Ziua comunicării nu se numără; zilele lucrătoare exclud sâmbăta, duminica și sărbătorile legale.
	Etapă
	Activitate și livrabil
	Responsabil 

	1 .Pregătire
	Aprobarea prezentei proceduri prin hotărârea consiliului local (HCL)
	Consiliul Local

	2 .Informare
	Anunț pe site, la avizier și prin canalele locale; asistență pentru persoane cu acces redus. 
	Coordonatorul desemnat de primar, împreună cu consultantul

	3 .Înscrierea persoanelor/ gospodăriilor și procesarea digitalizată
	Înscrierea se realizează digitalizat prin intermediul unei platforme/ aplicații realizate în acest sens, pe principiul one stop shop (persoanele / gospodăriile aplicante se prezintă cu toate documentele necesare o singură dată la UAT)
	Coordonatorul desemnat de primar, împreună cu consultantul

	4 .Comunicarea rezultatului evaluării; rezolvarea eventualelor contestații și
	Se comunică rezultatele evaluării către beneficiari; livrabilul este constituit din lista beneficiarilor care va fi supusă aprobării Consiliului Local.
	Coordonatorul desemnat de primar, împreună cu consultantul și persoanele/ gospodăriile înscrise

	5 .Întocmirea listei finale de beneficiari 
	Lista definitivată cu beneficiari (persoanele/ gospodăriile beneficiare) va fi supusă aprobării prin HCL
	Consiliul Local



Calendarul complet cu date și ore se publică prin mijloacele prevăzută de legislația în vigoare, de către UAT, prin grija coordonatorului/responsabilului  desemnat de primar. O modificare justificată a termenelor se aprobă și se comunică uniform, fără schimbarea criteriilor în cursul selecției. 
Selecția persoanelor/ gospodăriilor aplicante
Potrivit Ghidului solicitantului (p. 38), se vor selecta gospodăriile (din cadrul comunității) afectate de procesul de tranziție, conform PDDTJ (persoane disponibilizate, lucrătorilor din exploatările miniere, persoanelor aflate în căutarea unui loc de muncă, persoane cu venturi mici sau identificate ca fiind din categoria persoanelor vulnerabile). În acest sens se vor avea în vedere , după caz: 
- Categoriile de persoane fizice pentru care UAT acordă cheltuieli de natură socială și care se stabilesc în conformitate cu prevederile art. 14 alin. (8) din OUG nr. 18/2009 privind creșterea performanței energetice a blocurilor de locuințe, cu modificările si completările ulterioare, precum și ale Legii nr. 292/2011 a asistentei sociale, cu modificarile si completarile ulterioare. 
- Gospodării afectate de procesul de tranziție, conform PDDTJ (persoane disponibilizate, lucrătorilor din exploatările miniere, persoanelor aflate în căutarea unui loc de muncă, persoane cu venturi mici sau identificate ca fiind din categoria persoanelor vulnerabile) 
- Gospodării identificate ca fiind în sărăcie energetică, care nu sunt conectate la rețeaua de distribuție sau nu au acces la alte surse de energie 
- Alte criterii, precum gospodăriile beneficiare de tichete pentru plata energiei electrice; gospodăriile beneficiare de ajutor pentru încălzire sau care au beneficiat de acest sprijin într-o perioadă recentă, conform legislației aplicabile.
Pentru derularea procesului de selecție, UAT trebuie să furnizeze comisiei de evaluare lista aprobată a beneficiarilor ajutoarelor prevăzute în art. 14 alin. (8) din OUG nr. 18/2009 privind cresterea performantei energetice a blocurilor de locuinte, cu modificarile si completarile ulterioare, precum si a Legii nr. 292/2011 a asistentei sociale, cu modificarile si completarile ulterioare, în baza cărora se acordă ajutorele respective. 

Termeni utilizați în definirea categoriilor de vulnerabilitate ocupațională
· Lucrător defavorizat conform prevederilor Regulamentului (UE) nr. 651/2014, cu modificările și completările ulterioare, înseamnă orice persoană care: 
a) nu a avut un loc de muncă stabil remunerat în ultimele 6 luni; sau 
b) are vârsta cuprinsă între 15 și 24 de ani; sau 
c) nu a absolvit o formă de învățământ liceal sau nu deține o calificare profesională (Clasificarea Internațională Standard a Educației 3) sau se află în primii doi ani de la absolvirea unui ciclu de învățământ cu frecvență și nu a avut încă niciun loc de muncă stabil remunerat; sau 
d) are vârsta de peste 50 de ani; sau 
e) trăiește singur, având în întreținerea sa una sau mai multe persoane; sau 
f) lucrează într-un sector sau profesie într-un stat membru în care dezechilibrul repartizării posturilor între bărbați și femei și este cel puțin cu 25% mai mare decât media națională a dezechilibrului repartizării posturilor între bărbați și femei în toate sectoarele economice în statul membru respectiv și aparține sexului subreprezentat; sau 
g) este membru al unei minorități etnice dintr-un stat membru și are nevoie să își dezvolte competențele lingvistice, formarea profesională sau experiența în muncă pentru a-și spori șansele de a obține un loc de muncă stabil.
· Lucrător extrem de defavorizat  conform  prevederilor Regulamentului (UE) nr. 651/2014, cu modificările și completările ulterioare înseamnă orice persoană care:
a) nu a avut un loc de muncă stabil remunerat în ultimele 24 de luni; sau
b) nu a avut un loc de muncă stabil remunerat în ultimele 12 luni şi aparţine uneia dintre categoriile (b) - (g) menţionate la definiţia "lucrătorului defavorizat".


Întocmirea clasamentului gospodăriilor selectate
Gospodăriile eligibile sunt ordonate descrescător după S = A + B + C + D. La egalitate se aplică criteriul ordinii înscrierii dosarului.  Gospodăriile se selectează în ordinea clasamentului, în limita numărului și bugetului aprobate de Consiliul Local. Soluțiile și costurile sunt validate tehnic înaintea definitivării. 
În cazul în care gospodăria nu se încadrează la nici una din situatiile A , B , C sau D, aceasta va fi încadrată în categoria E și va primi doar 5 puncte. Egalitatea rămasă se rezolvă prin ordinea înscrierii/ depunerii dosarului. Lista finală cu numărul de beneficiar depinde de disponibilitate UAT de a aloca 2% din cheltuielile totale eligibile prevăzute în programul de finanțare/ proiectul ce va fi depus. 

Comunicare și contestație
Rezultatul individual arată punctajele obținute la grila de evaluare, pe baza documetelor/ înscrisurilor procesate digital. 

Înlocuire și actualizare
Gospodăria anunță fără întârziere modificările care afectează investiția. Solicitantul transmite AM/OI modificările drepturilor/circumstanțelor în termenul de 5 zile lucrătoare prevăzut de Ghid, pp. 31–32, și în celelalte termene contractuale. Majorarea venitului sau încetarea unui ajutor social nu produc automat excluderea ori recuperarea sprijinului; consecințele se stabilesc potrivit condițiilor proiectului și se documentează.

Constituirea comunității 
Pentru comunitatea încă neconstituită, calendarul local prevede constituirea și operaționalizarea până la finalizarea implementării, cel târziu până la finalul perioadei de durabilitate, în acord cu cerințele exprese ale Ghidului solicitantului, punctul 3.6, pp. 17-18 și p. 33. 
Se păstrează anunțurile, cererile, evaluările, probele, clarificările, contestațiile, procesele-verbale, listele și aprobările. Păstrarea urmează contractul și art. 82 din Regulamentul 2021/1060; termenul general este 5 ani de la 31 decembrie al anului ultimei plăți AM către beneficiar, cu întreruperile și termenele speciale aplicabile. Durabilitatea și arhivarea se urmăresc distinct.









[bookmark: _Hlk242115671]5. Instrumentul (grila) de evaluare și instrucțiunile de aplicare
Toate punctajele de mai jos sunt reguli locale de prioritizare. În fiecare domeniu se reține un singur rând, cel cu punctajul cel mai mare dintre situațiile dovedite. Nu se adună rândurile aceluiași domeniu. 
Maximum total: 100 de puncte. 
A. Afectarea de tranziție și situația ocupațională
Maximum 20 de puncte. Se verifică situația a cel puțin unui membru al gospodăriei. Categoriile A1-A6 nu se cumulează; se punctează categoria cu punctajul cel mai mare. 
	Cod
	Situație dovedită
	Puncte
	Dovadă

	A1
	Disponibilizare din restructurarea/restrângerea activității miniere sau energetice afectate de tranziție.
	20
	Dovada/ decizia de încetare a contractului de muncă

	A2
	Disponibilizare din pierderea locului de muncă prin restructurarea unei activități economice, alta decât cea de la punctul A1
	20
	Dovada/ decizia de încetare a contractului de muncă

	A3
	Șomer/ persoană aflată în căutarea unui loc de muncă,  înregistrat la AJOFM
	20
	Document/ adeverință AJOFM

	A4
	Persoană fără loc de muncă stabil remunerat în ultimele 24 de luni, neînregistrată la AJOFM
	15
	Declarație pe propria răspundere

	A5
	Persoană fără loc de muncă stabil remunerat în ultimele 6 de luni, neînregistrată la AJOFM.
	10
	Declarație pe propria răspundere

	A6
	[bookmark: _Hlk243400126]Persoană cu nivel de pregătire de bază (nu mai mult de opt clase) sau persoană fără calificare profesională.
	5
	Declarație pe proprie răspundere



B. Vulnerabilitatea economică
Maximum 10 de puncte. Se verifică situația a cel puțin unui membru al gospodăriei. Categoriile B1-B5 nu se cumulează; se punctează categoria cu punctajul cel mai mare.
	[bookmark: _Hlk242100707]Cod
	Situație dovedită
	Puncte
	Dovada

	B1
	Beneficiar al venitului minim de incluziune la data de referință.
	10
	Dovadă/ adeverință emisă de primărie

	B2
	Beneficiar al unui alt ajutor social acordat pe criteriu de venit.
	10
	Dovadă/ adeverință emisă de primărie

	B3
	Venitul mediu al gospodăriei împărțit la numărul de membri, calculat pentru luna anterioară depunerii cererii, să fie mai mic decât salariul mediu net pe economie
	10
	Adeverințe de la angajatori, taloane de pensie, taloane de șomaj, alte documente care dovedesc veniturile gospodăriei care servesc ca bază de calcul

	B4
	Cuantumul indemnizației de șomer să fie mai mic decât salariul mediu net pe economie
	5
	Talonul de plată a indemnizației de șomaj

	B5
	Cuantumul pensiei primite să fie mai mic decât pensia medie netă la nivel național
	5
	Talonul de pensie



C. Sărăcia energetică
Maximum 55 de puncte. Se reține numai punctajul cel mai mare la categoria pentru care a optat. Categoriile C1-C7 nu se cumulează.
	Cod
	Situație dovedită
	Puncte
	Dovadă

	C1
	Beneficiar curent de tichet/voucher pentru energie.
	55
	Dispoziția primarului privind decizia de acordare/ notificarea de plată sau includerea în listele de beneficiari transmise furnizorilor de energie electrică

	C2
	Beneficiar curent al suplimentului pentru energie.
	55
	Dispoziția primarului privind decizia de acordare/ notificarea de plată sau includerea în listele de beneficiari transmise furnizorilor de energie electrică

	C3
	Ajutor pentru încălzire în sezonul rece în curs sau în ultimul sezon rece încheiat.
	55
	Dispoziția primarului privind decizia de acordare a ajutorului pentru încălzire

	C4
	Restanțe, notificare de deconectare sau deconectare din lipsa resurselor, în ultimele 12 luni.
	50
	Document/ dovada emisă de furnizorul de energie electrică 

	C5
	Cheltuiala cu energia electrică este peste 10% din venitul net pe gospodărie, calculat pentru luna anterioară depunerii cererii
	50
	Rezultă din valoarea lunară a facturii la energie electrică raportată la venitul pe gospodărie

	C6
	Nevoie medicală care impune alimentare cu energie electrică.
	40
	Document medical 

	C7
	Încălzire pe bază de sobe alimentate cu lemne și/sau alți combustibili fosili
	30
	Declarație pe proprie răspundere



D. Situația socială 
Maximum 15 de puncte. Se verifică situația a cel puțin unui membru al gospodăriei. Categoriile D1-D6 nu se cumulează; se punctează categoria cu punctajul cel mai mare.
	[bookmark: _Hlk243402213]Cod
	Situație dovedită
	Puncte
	Dovada

	D1
	Gospodărie care are în componență cel puțin o persoană cu dizabilitate (handicap)
	15
	Acordul DGASPC / Avizul favorabil/ certificat de persoană cu dizabilități

	D2
	Gospodărie (familie monoparentală) formată dintr-un singur părinte și copilul/ copiii aflați în întreținere
	15
	Certificate de naștere și
 declarație pe proprie răspundere

	D3
	Gospodărie formată din cel puțin o persoană de 65 de ani și peste 
	15
	Carte de identitate


	D4
	Gospodărie (familie) cu cel puțin 2 copii minori sau cel puțin un copil sub 3 ani aflați în întreținere
	10
	Certificate de naștere


	D5
	Gospodărie cu cel puțin un tânăr cu vârsta de până la 29 de ani, conform Ghidului solicitantului
	5
	Carte de identitate


	D6 
	Gospodărie cu cel puțin o persoană cu vârsta cuprinsă între 56 de ani și peste, conform Ghidului solicitantului
	5
	Carte de identitate



 
E. În situația în care nu se încadrează în niciuna din categoriile A, B, C și D, gospodăriile care aplică vor primi 5 puncte,  motivat de faptul că fac parte dintr-un județ afectat de tranziție, conform Programului Dezvoltare Durabilă și Tranziție Justă 2021–2027, Acțiunea „Energie verde accesibilă și mobilitate nepoluantă”, Componenta „Dezvoltarea surselor de energie regenerabilă pentru comunități de energie”.

Actele necesare pentru gospodăriile care doresc să devină beneficiari ai unui proiect derulat prin Programul Dezvoltare Durabilă și Tranziție Justă 2021–2027 Componenta „Dezvoltarea surselor de energie regenerabilă pentru comunități de energie”: 
1.	Acte de identitate ale proprietarului/ coproprietarilor imobilului inclus în proiect, în vederea identificării titularilor dreptului de proprietate, verificării concordanței datelor acestora cu documentele de proprietate și acordurile privind realizarea investiției.
2.	Certificatele de naștere ale copiilor care fac parte din familie/ gospodărie, în vederea stabilirii componenței acesteia.
3.	Extras de carte funciară aferent imobilului inclus în proiect, , în vederea verificării dreptului real asupra imobilului, a intabulării acestuia și a absenței sarcinilor incompatibile cu realizarea investiției. Aceste document se va mai aduce odata,emis de OCPI cu maximum 30 de zile înaintea depunerii cererii de finanțare
4.	Planul de amplasament vizat de OCPI, aferent imobilului inclus în proiect, în vederea identificării și delimitării cadastrale a acestuia și a verificării concordanței cu amplasamentul investiției propuse.
5.	Certificat de nomenclatură stradală, eliberat de primărie, pentru confirmarea adresei administrative a imobilului și clarificarea eventualelor neconcordanțe dintre adresa înscrisă în actul de identitate și cea din documentele cadastrale, dacă este cazul.
6.	Facturi de energie electrică aferente locului de consum inclus în proiect, care să acopere pe cât posibil ultimele 12 luni (cel puțin ultima factură), în vederea determinării consumului mediu și fundamentării analizei energetice necesare dimensionării investiției.
7.	Declarație pe proprie răspundere – stabilire punctaj vulnerabilitate, pentru ierarhizarea aplicanților/ gospodăriilor, dacă este cazul.
8.	Adeverință emisă de primărie pe numele solicitantului privind tipul de ajutor primit/ prestație socială, dacă este cazul.
9.	Decizia privind stabilirea dreptului la indemnizație de șomaj/ adeverință de la AJOFM/ cuponul de indemnizație de șomaj, dacă este cazul.
10.	Adeverințe de venit eliberate de angajatori pentru toți membrii gospodăriei care realizează venituri din salarii, dacă este cazul.
11.	Decizie de încetare a ultimului contract/ raport de muncă, dacă este cazul.
12.	Talon de pensie/ cupon de pensie aferent lunii pentru care se verifică veniturile sau adeverință eliberată de casa de pensii din care să rezulte calitatea de pensionar și cuantumul pensiei, dacă este cazul.
13.	Preaviz de deconectare emis de furnizorul de energie electrică sau, după caz, document care confirmă deconectarea locului de consum ca urmare a neachitării facturilor de energie electrică, dacă este cazul.
14.	Document medical eliberat de medicul specialist și vizat de medicul de familie, care atestă necesitatea utilizării unui aparat medical alimentat cu energie electrică, dacă este cazul.
15.	Certificat de încadrare în grad și tip de handicap, emis de Comisia de evaluare a persoanelor adulte cu handicap sau de Comisia pentru protecția copilului, dacă este cazul.

Alte documente utilizate pentru accesarea unui proiect cu finanțare prin Programul Dezvoltare Durabilă și Tranziție Justă 2021–2027, Acțiunea „Energie verde accesibilă și mobilitate nepoluantă”, Componenta „Dezvoltarea surselor de energie regenerabilă pentru comunități de energie”: 
1) Declarația privind vulnerabilitatea;
2) Acord GDPR, pentru toți coproprietarii;
3) Acordul coproprietarilor, care se completează automat în platformă, se printează și se semnează;
4) Declarație de angajament reprezentat al gospodăriei, cu precizarea că este inclusă și la punctul 5 din Acordul coproprietarilor;
5) Analiză energetică, care va fi încărcată în platforma digitală destinată operațiunilor tehnice;
6) Înștiințare prealabilă UAT;
7) Împuternicire distribuitor:
8) Contractul de participare la proiect semnat între UAT și Beneficiar;
9) Lista nominală cu semnăturile tuturor tuturor beneficiarilor/ participanții la proiect.
Toate documentele anterior menționate vor trebui semnate de proprietar(i) sau, după caz, de reprezentantul gospodăriei. 

6. Adoptarea metodologiei prin hotărârea consiliului local 
Prezenta metodologie va fi analizată și aprobată prin Hotărâre de Consiliul Local (HCL). Se recomandă ca autoritățile locale (UAT) să procedeze după cum urmează:
· Elaborează proiectul de HCL prin care se aprobă prezenta metodologie, conform procedurilor administrative prevăzute de legislația în vigoare. 
· HCL adoptată se publică de către UAT prin toate mijloacele aflate la dispoziție: publicare pe pagina de site a UAT, publicare la avizierul UAT, aducerea la cunoștința cetățenilor prin mijoacele mass media, respectiv social media etc.
· În termen de maxim 7 zile de la publicarea HCL, se demarează procesul de înscriere a gospodăriilor eligibile. Reprezentanții fiecărei gospodării vor trebui să aducă documentele solicitate pentru a fi analizate, verificate și procesate electronic, beneficiind de o platformă digitală, furnizată de firma contractată să ofere consultanță în realizarea cererii de finanțare. 
· Se recomandă ca termenul de depunere și procesare a documentelor să fie de 15 zile calendaristice, cu posibilitatea prelungirii cu încă 15 zile până la atingerea numărului maxim de gospodării eligibile (ex: 60 de gospodării).
· Numărul maxim de gospodării care vor beneficia de pe urma implementării proiectului depus de UAT pentru finanțare prin Programul Dezvoltare Durabilă și Tranziție Justă 2021–2027, Acțiunea „Energie verde accesibilă și mobilitate nepoluantă”, Componenta „Dezvoltarea surselor de energie regenerabilă pentru comunități de energie”, se va stabili tot prin HCL, eventual prin aceeași HCL de aprobare a prezentei metodologii, în funcție de disponibilitățile de cofinanțare (2% din valoarea totală a proiectului) ale Consiliului Local.

